stanford-oval/wikipedia huggingface dataset:
חוג הרצל
ראו גם

בנגאזי
ציונות בלוב
קהילת יהודי בנגאזי
רנאטו תשובה
הערות שוליים

↑  חג'ג', יעקב לילוף, לוב, עורך חיים סעדון, מכון בן צבי, 2006, קהילות ישראל במזרח במאות ה-19 וה-20, עמ' 139
↑  אברמסקי בליי, עירית, פנקס הקהילות- לוב, תוניסיה, ירושלים: יד ושם, רשות הזיכרון לשואה ולגבורה, 1969, עמ' 114
↑  דה פליצ'ה, רנצו, יהודים בארץ ערבית, מעריב, 1980, עמ' 102
↑  אברמסקי, בליי, עירית, ההנהגה היהודית בלוב ובתוניסיה בתקופת מלחמת העולם השנייה, שביל הזכרון בשביל הזיכרון 36 (תשס), ירושלים: יד ושם, רשות הזיכרון לשואה ולגבורה, עמ' 55-60
↑  סעדון, חיים, לוב, מכון בן צבי, 2006, עמ' 140
↑  ארנון, ישי, ציונות דתית בארץ מבוא השמש, הוצאת הקיבוץ המאוחד, 2016, עמ' 27
↑  דה פליצ'ה, רנצו, יהודים בארץ ערבית, מעריב, 1980, עמ' 101
חוג הקריאה

| --- | --- |

 מידע כללי
 מאת:  לב טולסטוי
 שפת המקור:  רוסית
 הוצאה
 תאריך הוצאה:  1910
 מספר עמודים:  495
 הוצאה בעברית
 הוצאה:  הוצאת מאי
 תאריך:  1962
 תרגום:  חיים תרסי
 קישורים חיצוניים
 הספרייה הלאומית:  002114446
טולסטוי כפי שנראה בעת חיבור הספר
חוג הקריאה (ברוסית: Круг чтения) או בשמו המלא: "חוג הקריאה: תורת החיים על פי לב טולסטוי וחכמים: מחשבותיהם של חכמים וסופרים על האמת, החיים וההנהגה, שנבחרו, נאספו וסודרו לכל ימי השנה", הוא ספר מאת לב טולסטוי, האמור להיות מדריך להגות וקריאה לאדם המשכיל.
היה זה ספרו האחרון של טולסטוי והוא שקד על חיבורו במשך כ-15 שנה, טולסטוי חיבר את הספר כיוון שחש שלאחר אנה קארנינה מיצה את כוחו ככותב רומנים. הספר המלא מחזיק למעלה מ-1,000 עמודים ובהם ציטוטי הוגים רבים על נושאים שונים הערוכים כתוכנית קריאה לאורך כל ימות השנה. על הספר שורה רוח של אנרכיזם ושלילת כל ממסד, בפרט הכנסייה הממוסדת וכמריה, לעומת זאת מביע הספר אמונה שלמה בטוב ליבו של היחיד ובכוחו ליצור קשר בלתי-אמצעי עם אחיו בני האדם ועם האלוהים.
מבנה הספר

המוטו של הספר נכתב ביומנו של טולסטוי כבר ב-15 במרץ 1884:
צריך לייסד לאנשים 'חוג קריאה', אני גם יודע מה עלינו לקרוא בחוג: אפיקטטוס, מרקוס אורליוס, לאו דזה, בודהה, פסקל, הברית החדשה, סוקרטס, קונפוציוס, תלמוד, סנקה, פלוטרכוס, מונטסקייה, רוסו, וולטר, קאנט, שופנהאואר, אמרסון, קוהלת...
במהדורתו הראשונה של הספר, שהושלמה ב-1908, סודרו הפרקים לפי נושא (בין הנושאים: ידע, אמונה, חינוך, טוב לב, שקר ואמת, ענווה, אהבה, מוות, אשה, חוק, אלוהים ועוד).
במהדורה השנייה, שיצאה לאור ב-1910, סודר הספר לפי ימי השנה. לכל יום נקבע נושא הגות ובהקשרו סודרו קטעי קריאה מעורבים מפרי עטם של הוגים שונים עם הערות מאת טולסטוי. בסוף כל יום הוסיף טולסטוי סיפור קצר בנושא, פרי עטו או פרי עטם של סופרים כגון צ'כוב, גי דה מופסאן, אנטול פראנס, איוון טורגנייב, ויקטור הוגו ואחרים, לרוב נשאו גם הסיפורים דברי הסבר ופרשנות מאת טולסטוי. בכל שבעה ימים שובץ סיפור ארוך יותר ובכל חודש נבחר נושא להתעמקות.
עריכת המובאות זו לאחר זו וזו כנגד זו, יחד עם הערותיו של טולסטוי הופכות את הספר ליצירה מאוחדת, מקנות לו אמירה מגובשת ומסר והופכות אותו ליותר מאשר ספר ציטטות בעלמא.
הוצאה לאור ותרגומים

לאור הנימה האנרכיסטית שבו, היה הספר מוחרם הן במשטר הצאר והן במשטר הסובייטי. הוא יצא לאור במהדורה מוגבלת בפראג ב-1957. רק ב-1998 יצאה לאור מהדורה שלמה של הספר ברוסית ללא תיקונים והשמטות, במסגרת הסדרה "אנתולוגיה של החשיבה".
בשנת 1919 יצא לאור תרגום לאנגלית של המהדורה הראשונה (המסודרת לפי נושא) מאת ארצ'יבלד וולף (Archibald J. Wolfe). בשנת 1911 החלה לצאת סדרת תרגומים חודשית לאנגלית של המהדורה השנייה, אך ננטשה לאחר הכרך הראשון. רק ב-1997 יצאה לאור מהדורה אנגלית מלאה ומוערת מאת פטר סיקירין (Peter Sekirin) תחת השם A Calendar of Wisdom.
בעברית יצא בשנת 1945 (ובהדפסה נוספת ב-1962) תרגום של חלקים נבחרים מתוך הספר בתרגומו ועריכתו של חיים תרסי תחת השם "חוג של קריאה".
מהדורות של הספר וקטעים מתוכו > באנגלית

Tolstoy, Leo. A Calendar of Wisdom: Daily Thoughts to Nourish the Soul' translated by Peter Sekirin. Prentice Hall & IBD. Oct 1997. ISBN 0-684-83793-5.
תרגום מהדורת 1919 - חלק ראשון
תרגום מהדורת 1919 - חלק שני
מהדורות של הספר וקטעים מתוכו > ברוסית

קטעים מתוך הטקסט ברוסית (זמין באופן מקוון)
קטעים מתוך הטקסט ברוסית (זמין באופן מקוון)
מהדורות של הספר וקטעים מתוכו > בעברית

חיים תרסי, חוג של קריאה: תורת החיים על פי לב טולסטוי וחכמים: מחשבותיהם של חכמים וסופרים על האמת, החיים וההנהגה, שנבחרו, נאספו וסודרו לכל ימי השנה, הוצאת מאי, 1962
לקריאה נוספת

חיים שפירא, קוהלת: הפילוסוף המקראי, כנרת זמורה-ביתן דביר, 2011, עמודים 41–49
הערות שוליים

↑  על פי תרגומו של חיים תרסי
↑  לפי ההקדמה לתרגום פטר סיקירין לאנגלית מ-1997
↑  חיים שפירא, קוהלת: הפילוסוף המקראי, כנרת זמורה-ביתן דביר, 2011 עמוד 46
↑  חיים שפירא, קוהלת: הפילוסוף המקראי, כנרת זמורה-ביתן דביר, 2011 הערה בעמוד 45
יוריה ליאנקה

יוריה ליאנקה (ברומנית: Iurie Leancă;‏ נולד ב-20 באוקטובר 1963 בצ'ימישליה) הוא דיפלומט ופוליטיקאי מולדובני, ראש ממשלת רפובליקת מולדובה בשנים 2013–2015. החל מינואר 2018 מכהן כסגן ראש הממשלה המופקד על השילוב באירופה -בממשלת פאבל פיליפ. בעבר כיהן כשר החוץ (2001) וכשר לענייני חוץ ולאינטגרציה באירופה (2013-2009) בממשלה הראשונה והשנייה שבראשות ולאד פילאט (Filat), ובשנים 2011–2015 היה סגן יוב ראש המפלגה הליברלית-דמוקרטית. בשנים 2011–2013 מילא גם את התפקיד של סגן ראש הממשלה. החל משנת 2015 עומד בראש המפלגה העממית האירופית במולדובה. כחבר בפרלמנט של מולדובה, ביוני-דצמבר 2017 כיהן ליאנקה כסגן יושב ראש הפרלמנט של מולדובה.
חייו

יוריה ליאנקה נולד ב-1963 בעיירה צ'ימישליה בדרומה של רפובליקת מולדובה, כבן לאב רומני (גריגורה ליאנקה) ולאם בולגריה. אחרי לימודים בתיכון ע"ש מיכאי אמינסקו בצ'ימישליה הוא נרשם ללימודים במכון הממלכתי ליחסים בינלאומיים במוסקבה ובשנים 1993-1986 עבד במשרד החוץ.
במאי-אוקטובר 1989 הוא היה מזכיר שני של שגרירות ברית המועצות בבוקרשט, בירת רומניה. בשנים 1989–1990 כיהן כמזכיר ראשון במחלקה המדינית במשרד החוץ של הרפובליקה הסובייטית הסוציאליסטית של מולדובה ואחר כך, בשנים 1990–1993 יועץ לעניינים אירופיים של שר החוץ של מולדובה.
בשנים 1993–1997 היה ליאנקה ציר-יועץ בשגרירות מולדובה בוושינגטון. בהמשך התמנה לסגן שר החוץ (1999-1998) ולמשנה ראשון לשר החוץ (2002-1999) של מדינתו, בממשלות שהורכבו על ידי הברית לדמוקרטיה ולרפורמות ובממשלת וסילה טרלב. בין התאריכים 27 ביולי 2001 - 4 בספטמבר 2001 כיהן לראשונה כשר החוץ של מדינתו.
ב-2 בדצמבר 1998, כסגן שר החוץ, חתם ליאנקה על הסכם שיתוף הפעולה בין נציבות האו"ם לפליטים ובין ממשלת הרפובליקה של מולדובה עם אולדריך אנדריסק, נציג נציבות האו"ם לפליטים במולדובה.
אחרי עזיבתו את הממשלה ב-2001, מילא ליאנקה בשנים 2001–2005 ו-2007–2009 את התפקיד של סמנכ"ל של קבוצת אסקום. כמו כן היה בשנים 2005–2007 יועץ בכיר של הנציב למיעוטים לאומיים של הארגון לביטחון ולשיתוף פעולה באירופה
החל מינואר 2009 יוריה ליאנקה הוא חבר במפלגה הליברלית-דמוקרטית של מולדובה PLDM. בבחירות באפריל 2009 וביולי 2009 נבחר לחבר בפרלמנט מטעם מפלגה זו.
בשנים 2005–2009 הוא היה סגן יושב ראש של האיגוד למדיניות חוץ של מולדובה.
שר לענייני חוץ ולאינטרגציה באירופה

בממשלה בראשות ולאד פילאט (מהברית לאינטגרציה באירופה) כיהן ליאנקה כסגן ראש הממשלה ושר לענייני חוץ ולאינטגרציה באירופה.
במסיבת עיתונאים ב-21 באוקטובר 2009 הודיע ליאנקה כי ב-12 בינואר 2010 יתחיל משא ומתן בנוגע להסכם שותפות בין האיחוד האירופי ובין מולדובה.
ראש ממשלה בשנים 2013–2015

ב-25 באפריל 2013 התמנה יוריה ליאנקה לראש ממשלה בפועל בעקבות החלטת בית המשפט לחוקה של מולדובה, על מנת למנוע מינויו מחדש בתפקיד של ולאד פילאט שכיהן כראש ממשלה החל משנת 2009.
במאי 2013 העלתה המפלגה הליברלית-דמוקרטית מועמדותו של ליאנקה לראשות הממשלה וב-15 במאי מינה הנשיא ניקולאיה טימופטי אותו בתפקיד זה. ליאנקה הרכיב "קואליציה למען ממשלה פרו-אירופית" בהשתתפות מפלגתו PLDM, המפלגה הדמוקרטית של מולדובה, וכן של סיעה שהתפלגה מן המפלגה הליברלית, ושכונתה בהמשך "מפלגת הליברלים הרפורמיסטים" ושל מספר פרלמנטרים עצמאיים. הממשלה החדשה קיבלה בפרלמנט 58 קולות ונשבעה אמונים ב-31 במאי 2013.
בשנת 2015 באופוזיציה הקים ליאנקה את המפלגה העממית האירופית של מולדובה. החל מינואר 2018 התמנה כסגן ראש הממשלה המופקד על השילוב באירופה.
יוריה ליאנקה נשוי לאאידה ליאנקה ולזוג שני ילדים: מריוס וטריסטן.
הוא שולט, פרט לשפה הרומנית, גם בשפות רוסית, אנגלית, בולגרית, גרמנית, צרפתית והונגרית.
פרסים ואותות הוקרה

2014 - קיבל מידי הנשיא ניקולאיה טימופטי את עיטור מסדר הרפובליקה של מולדובה על "תרומות מכריעות להשגת היעד הראשי של מדיניות החוץ של רפובליקת מולדובה - ההצטרפות הפוליטית והשילוב הכלכלי באיחוד האירופי".
חלוק הנחל והפינגווין

| --- | --- |

כרזת הסרט הרשמית
 בימוי:  דון בלות' גרי אולדמן
 הופק בידי:  דון בלות' גארי גולדמן ראסל בולאנד ג'ון פומרוי
 שחקנים ראשיים:  מרטין שורט אנני גולדן ג'יימס בלושי טים קארי
 מדבבים:  מרטין שורט טים קארי ג'יימס בלושי אנני גולדן 
 מוזיקה:  בארי מנילו (שירים) מארק ווטרס
 מדינה:  ארצות הברית ארצות הברית
 חברת הפקה:  מטרו גולדווין מאייר, Sullivan Bluth Studios 
 חברה מפיצה:  מטרו גולדווין מאייר (ארצות הברית) האחים וורנר (ברחבי העולם)
 שיטת הפצה:  וידאו על פי דרישה 
 הקרנת בכורה:  12 באפריל 1995
 משך הקרנה:  74 דקות
 שפת הסרט:  אנגלית
 סוגה:  סרט פנטזיה, סרט מוזיקלי 
 תקציב:  28 מיליון דולר
 הכנסות:  3.9 מיליון דולר
 הכנסות באתר מוג'ו:   pebbleandthepenguin
 דף הסרט ב־IMDb
 
חלוק הנחל והפינגווין (באנגלית: The Pebble and the Penguin) הוא סרט הנפשה אמריקאי משנת 1995, מסוגת קומדיה והרפתקאות בבימויו של דון בלות' וגרי גולדמן. בסרט מככבים הקולות של מרטין שורט, ג'יימס בלושי, טים קארי ואנני גולדן. בהתבסס על טקסי ההזדווגות האמיתיים של הפינגווינים אדלי באנטארקטיקה, הסרט מתמקד בפינגווין ביישן ומגמגם בשם הובי שמנסה להרשים פינגווינית יפהפה בשם מרינה, בכך שהוא נותן לה אבן נחל שנפלה מהשמיים ולהרחיק אותה מהציפורניים של פינגווין מרושע בשם דרייק שרוצה את מרינה לעצמו.
לקראת סוף ההפקה, מטרו גולדווין מאייר שינתה את הסרט באופן משמעותי, ואילצה את דון בלות' וגרי גולדמן לעזוב את הסרט שלהם ולדרוש להסיר את שמם מהסרט. מאוחר יותר השניים יתחילו לעבוד באולפני ההנפשה של פוקס .
הסרט הופץ בארצות הברית ב-12 באפריל 1995, על ידי מטרו גולדווין מאייר, הסרט קיבל ביקורות גרועות ונהיה לכישלון קופתי, הרוויח 3.9 מיליון דולר בלבד עם תקציב של 28 מיליון דולר. זהו הסרט האחרון של חברת Sullivan Bluth Studios לפני שהסטודיו נכנס לפשיטת רגל והפסיק את פעילותיו.
עלילה

באנטארקטיקה מתרגלים הפינגווינים האדליים מסורת שבה בעונת ההזדווגות מתאספים הציפורים הזכרים בחופים כדי למצוא חלוק נחל לשימוש בטקס הזדווגות, ובלילה של טקס ההזדווגות הירח המלא, הזכרים מציעים נישואים לנקבה. הם אוהבים בכך שהם מציגים בפניהן את חלוק הנחל שלהם, ואם הן מקבלות זאת, השניים הופכים לזוג נשוי. יובי, פינגווין זכר ביישן וטוב לב, אוהב את מרינה, הפינגווינית היפה ביותר בלהקה שנראה שגם היא מחבבת אותו, אבל יריבו המרושע דרייק, פינגווין שרירי שאומרים שהוא תמיד מקבל את שלו, חומד באופן דומה את חיבתה של מרינה .
למחרת בבוקר, השניים מנסים לעזוב, אבל יובי מודה בפני רוקו שהוא שיקר לו לגבי וולדו, מה שמקומם את רוקו עד לנקודה שבה הוא מנסה לתקוף את יובי, אבל עד מהרה מתחיל לצחוק כאשר יובי עושה רושם של רעש צפצופים, ומשבח את הנחישות של יובי לחזור למרינה. יובי ורוקו נתקלים בכלב הים הנמרי הרעב והעיקש, אך מצליחים להימלט ממנו. עם זה, הם הופכים לחברים אמיתיים, ורוקו מלמד מאוחר יותר את יובי איך להילחם עבור מרינה כשהזמן יגיע. עם זאת, השמחה שלהם קצרת מועד כאשר שלושה לווייתנים קטלניים תוקפים אותם, וגורמים לאבן הנחל של יובי ללכת לאיבוד בקטטה ולרוקו להיעלם, מה שמשאיר את יובי לחשוב שהוא נספה. מיואש, יובי מוצא בסופו של דבר את המאורה של דרייק, ומגלה שדרייק חטף את מרינה כדי לאלץ אותה להיות בת זוגו. דרייק ויובי מסתערים זה על זה, אבל הראשון בסופו של דבר מפיל את יובי, וחושב שהוא ניצח, מנסה לסחוב את מרינה אל מעמקי המאורה שלו. יובי, לעומת זאת, מחייה מחדש, כשהוא זוכר את מה שרוקו לימד אותו, נלחם בדרייק על ידי עשיית אמנויות לחימה ובהתחלה מביס אותו בכך שהוא מפיל אותו מהמדרגות.
יובי נהיה מאושר כשמרינה מקבלת את הצעת הנישואין שלו, ומאושר עוד יותר כשרוקו מגלה שהוא חי. לפתע, תוך כדי התאחדות, יובי ורוקו שומעים את מרינה צורחת באימה כשדרייק מרים את המדרגות עליה עמדה ובמתקפה אחרונה, זורק אותה לעבר יובי. שני הפינגווינים מתחמקים מהאבן הגדולה בדיוק בזמן. ההשפעה פוגעת במידה ניכרת במגדל של דרייק, כאשר אחד הלוחות מהתליה מוחץ את דרייק למוות במקום זאת. רוקו, לעומת זאת, מציל את יובי ומרינה כשהמגדל מתמוטט תוך שהוא איכשהו מסוגל לעוף. כשהם מגיעים לטקס, רוקו נותן ליובי את חלוק הנחל שלו, והוא מגיש אותו למרינה, והיא אומרת לו שהיא אוהבת את חלוק הנחל שלו, אבל אוהבת אותו אפילו יותר והשניים הופכים לבני זוג. רוקו מחליט להישאר באנטארקטיקה, והסרט מסתיים כאשר הוא מלמד את צאצאיהם של הובי ומרינה איך לעוף.
מדבבים ודמויות

מרטין שורט בתור יובי, פינגווין אדלי ביישן וטוב לב.
אנני גולדן בתור מרינה, פינגווין נקבה יפה.
ג'יימס בלושי בתפקיד רוקו, פינגווין מצויץ צפוני נרגן אך נבוך ברחוב עם חלומות לטוס.
טים קארי בתור דרייק, פינגווין שווא, אכזרי ובעל לב אפל שרוצה שמרינה תהיה בת זוגו.
אליסה קינג בתור פטרה
לואיז ואלנס בתור פריסילה ופינגווין רצועת סנטר 2
וויל ריאן בתור רויאל וטיקה
ניל רוס בתור סקראוני
סטן ג'ונס בתור מקאליסטר
ס. סקוט בולוק בתור שמנמן ופינגווין לבן-אוזן
פיליפ ל. קלארק בתור פינגווין המלך
שני ווליס בתור המספרת
בי.ג'יי. וורד בתור פינגווין מגלן 1
המילטון קאמפ בתור פינגווין מגלן 2
אנג'לין בול בתור גווין ופינגווין רצועת סנטר 3
קנדל קנינגהם בתפקיד טימי
פאט מוזיק בתור פולה ופינגווין רצועת סנטר 1
מייקל נונס בתור ביני
מגי רוזוול בתור קולות נוספים
הערות שוליים

↑  "How the Secret of Nimh Proved Don Bluth Could Beat Disney". Nerdist. 3 ביוני 2022. {{cite news}}:  (עזרה)
↑  "Maggie Roswell". Maggie Roswell (באנגלית אמריקאית).
יחסי אלבניה–הוותיקן

| יחסי אלבניה – קריית הוותיקן |
| --- | --- |
אלבניה: קריית הוותיקן


אלבניה: קריית הוותיקן
שטח (בקילומטר רבוע)
28,748: 0.49
אוכלוסייה
2,786,645: 498
תמ"ג (במיליוני דולרים)
22,978: 
תמ"ג לנפש (בדולרים)
8,246: 
משטר
רפובליקה: מונרכיה תאוקרטית אבסולוטית נבחרת

יחסי אלבניה–הכס הקדוש הם היחסים הנוכחיים וההיסטוריים של אלבניה ושל הכס הקדוש. לכס הקדוש יש נונציו באלבניה, אשר מייצג מבחינה מדינית את הכס הקדוש.
הנציג באופן רשמי מכונה בשם "נונציו אפוסטולי לאלבניה', ויש לו מעמד שגריר.
היסטוריה

ההיסטוריה של היחסים בין המדינות, החלה בימי הביניים, כאשר סקנדרבג הפך למפקד העליון של כוחות הצלבנים של האפיפיור פיוס השני. מאוחר יותר, ג'ובאני פרנצ'סקו אלבני הפך לאפיפיור בין השנים 1700–1721. הוא נולד למשפחה אלבנית ממוצא אצילי.
הנונציו האפיפיורי באלבניה התחיל בתור משלחת לאלבניה על ידי האפיפיור בנדיקטוס החמישה עשר, ב-12 בנובמבר 1920, והועלתה בדרגה עד לקבלת דרג דיפלומטי של נונציו על ידי האפיפיור יוחנן פאולוס השני ב-16 בינואר 1991. שגריר הוותיקן הנוכחי לאלבניה הוא צ'ארלס ג'ון בראון, אשר מונה על ידי האפיפיור פרנציסקוס ב-9 במרץ 2017.
חלוקה לרבעים (הרלדיקה)

חלוקה ל-719 ריבועים בשושלת בת 5 משפחות
חלוקה לרבעים היא שיטה בהרלדיקה לשילוב שלטים הרלדים שונים במגן אחד על ידי חלוקת המגן לריבועים וציור שלט שונה בכל אחד.
באופן טיפוסי, המגן מחולק לארבעה חלקים שווים, שניים למעלה ושניים למטה (דוגמה טובה ניתן לראות בשלט האצולה של הממלכה המאוחדת של בריטניה הגדולה וצפון אירלנד, המחולק לארבעה חלקים ומציג את שלטיהן של אנגליה, סקוטלנד ואירלנד, עם חזרה נוספת על השלט של אנגליה, המשלים את ארבעת החלקים). במקרה שרק שני שלטי אצולה מיוצגים, יופיע כל אחד מהם פעמיים על מנת למלא את ארבעת הריבועים ההכרחיים. הרביע המכובד הוא הרביע השוכן בצד הדקסטרי של השלט – מיקום זה מוכר גם בשם "קנטון".
הגבלה על מספר הרבעים

על פי מסורת ההרלדיקה האנגלית אין הגבלה על כמות הרבעים המותרת. וכך ברשומות המכללה להרלדיקה שבלונדון מתועד שלט האצולה של משפחת לויד מהעיירה סטוקטון כמחולק ל-323 רבעים וכולל חזרה על שלטים משויכים לאצילים וולשים מהמאה ה-9 מספר פעמים. דוגמה נוספת ניתן לראות בשלט האצולה של משפחת פוויס-ליב, המחולק ל-64 ריבועים. חוקים שונים קיימים בהרלדיקה הסקוטית ועשויים לחול גם במדינות נוספות כגון קנדה ודרום אפריקה.
שלט האצולה של מלכת הממלכה המאוחדת הוא שלט של ריבונות על אדמה ומאחד את שלטי האצולה של כל הממלכות השייכות לה. רוב שלטי האצולה, לעומת זאת, מועברים בירושה, ולפיכך מצורפים ומשולבים יחדיו שלטי האצולה של אבותיהם של נושאי התואר.
החוקיות בשיבוץ

קיימים חוקים נוקשים בנוגע לשאלה אילו שלטי \ ניתן לצרף ברבעים ומהו הסדר לפיו עליהם להופיע. גברים ונשים רשאים תמיד להציג את השלט ההרלדי המשפחתי, אך בדרך כלל לא ניתן בחלוקה לרבעים ייצוג לשלטי המשפחות המקושרות דרך נשים בלבד (לדוגמה, שלט הרלדי של אם או סבתא). יוצאות מן הכלל הן נשים אשר הן יורשות הרלדיות (נשים ללא אחים, או שאחיהם מתו). במקרים אלו רשאים הילדים לרשת את השלט ההרלדי של בית אימם ולהציגו בחלוקה לרבעים על מגניהם. אם אביה של יורשת הרלדית נשא בעצמו ריבוע אחד או יותר - מותר לצאצאים לשבץ ריבועים אלו במגן.
הריבועים מוצגים על פי הסדר לפיו הושגו - כלומר, לפי סדר הנישואים - החל בנישואים הראשונים שהביאו ריבוע למשפחה. ניתן להשמיט רבעים מהמגן - אולם בהשמטת ריבוע אחד חלה חובה להסיר את שאר הרבעים המקושרים אליו (כלומר, יש למחוק את רבעי השושלת במלואה).
ככל שגדל מספר הרבועים - כך קטן השטח הנתון לכל אחד מהם. לפיכך, משפחות אשר בבעלותן ריבועים רבים בוחרות באילו מהם יעשה שימוש סדיר.
דוכס נורפוק, למשל, משתמש בחלוקה לארבעה רבעים בלבד בשלט ההרלדי שלו (2) אף על פי שהוא רשאי לשאת עוד רבים נוספים. גם משפחת פוויס-ליב, למרות 64 הריבועים שבבעלותה, משתמשת בדרך כלל ברבעי המשפחות פוויס וליב בלבד. רבעים אלו אף הם אינם בשימוש, וזאת מכיוון שהרבעים אוחדו לשלט אחד בלתי ניתן להפרדה בשנת 1907. משמעות הדבר היא ששני הסמלים אוחדו לשלט אחד, ואין זה ראוי להציגם בנפרד. לפני 1907, חילקה המשפחה את השלט ההרלדי שלה כך שסמל משפחת פוויס היה ברבע השמאלי העליון (כלומר הראשון). אחרי 1907 עוצב השלט ההרלדי מחדש כשסמל משפחת ליב בפינה השמאלית העליונה - זאת מכיוון ש"ליב" מהווה את החלק האחרון בשם המשפחה.
דוגמאות

סמל הממלכה המאוחדת 
 חלוקה לרבעים: הראשון והרביעי - סמל אנגליה, השני - סמל סקוטלנד השלישי - סמל אירלנד
סמל ויילס - חלוקה לרבעים של שני שלטים
סמל האימפריה האוסטרו-הונגרית
סמל סקסה-קובורג-גותה
לקריאה נוספת

Ottfried Neubecker (1976). Heraldry: Sources, Symbols and Meaning. McGraw-Hill. ISBN 0-07-046308-5.
תבנית חלוקה בסיסית של שלט הרלדי
חוג השלמים של גאוס

מספרים שלמים של גאוס כנקודות סריג במישור המרוכב
חוג השלמים של גאוס הוא אוסף המספרים  \ \mathbb {Z} [i]=\{a+bi:a,b\in \mathbb {Z} \} (כאשר  \ i היא היחידה המדומה:  \ i^{2}=-1), דהיינו, מספרים מרוכבים בעלי קואורדינטות שלמות. אוסף זה, שהוא חוג השלמים בשדה  \ \mathbb {Q} [i], הוא חוג אוקלידי, ולכן יש בו פירוק יחיד לגורמים.
הנורמה מוגדרת על החוג הזה לפי הנוסחה  \ N(a+bi)=(a+bi)(a-bi)=a^{2}+b^{2}, זוהי פונקציה כפלית, השווה לריבוע הערך המוחלט של מספרים מרוכבים. חוג השלמים של גאוס הוא אוקלידי ביחס לנורמה: לכל  \ x ולכל  \ y\neq 0 יש  \ r כך ש-  \ N(x-ry)<N(y). בזכות האוקלידיות אפשר לחשב מחלק משותף מקסימלי באמצעות אלגוריתם אוקלידס, ולכל מספר יש פירוק יחיד לגורמים ראשוניים.
הראשוניים של גאוס

כמו בכל תחום שלמות, איבר אי-פריק הוא איבר x שאי-אפשר לפרק בלי שאחד הגורמים יהיה הפיך. מכיוון שזהו תחום פריקות יחידה, כל איבר אי-פריק  \ \pi  הוא גם ראשוני (הוא אינו מחלק מכפלה בלי לחלק את אחד הגורמים שלה). לא כל מספר ראשוני במובן הרגיל של המלה נשאר ראשוני גם בחוג השלמים של גאוס. למשל,  \ 5=(2+i)(2-i), ולכן 5 פריק ואינו ראשוני. עם זאת, אם  \ \pi  ראשוני אז הנורמה שלו  \ \pi {\bar {\pi }} היא או מספר ראשוני, במובן הרגיל של המלה, או ריבוע של מספר כזה (אכן,  \ \pi  מחלק את אחד הגורמים הראשוניים של המספר השלם  \ \pi {\bar {\pi }}, נאמר  \ \pi |p, ואז גם  \ {\bar {\pi }}|p ולכן  \ \pi {\bar {\pi }}|p^{2}). מכאן מתקבלת חלוקה של הראשוניים, עד כדי כפל באיבר הפיך, לשלוש קבוצות:
אלו המחלקים את 2: זהו הראשוני  \ 1+i (הגורם השני,  \ 1-i, נוצר מהכפלה של הראשון באיבר הפיך –  -i).
אלו המחלקים ראשוני טבעי p השקול ל-1 מודולו 4: לפי משפט של פרמה, כל ראשוני כזה הוא סכום של שני ריבועים  \ p=a^{2}+b^{2}, ואז  \ a\pm bi הם שני הגורמים הראשוניים של p.
הראשוניים הטבעיים השקולים ל-3 מודולו 4.
תורת המספרים האלגברית חוקרת בין השאר את הפירוק של אידיאלים ראשוניים של  \mathbb {Z}  בחוג הגדול יותר  \ \mathbb {Z} [i]. בהתאמה לשלוש הקבוצות של ראשוניים שהוזכרו לעיל, 2 הוא ראשוני מסועף, עם "e=2" (ראו e, f ו-g); לראשוניים השקולים ל-1 מודולו 4 יש g=2; ולראשוניים הנותרים יש f=2. למשוואה  \ x^{2}+1\equiv 0{\pmod {p}} יש פתרון אם ורק אם f=1, כלומר בשני המקרים הראשונים.
קונגרואנציות ומחלקות שאריות

בהינתן שלם גאוסי z0, שייקרא מודולוס, שני שלמים גאוסיים z1,z2 הם קונגרואנטיים מודולו z0 אם ההפרש ביניהם הוא כפולה של z0, כלומר אם קיים שלם גאוסי q כך ש-z1 − z2 = qz0. הקונגרואנציה מודולו z0 היא יחס שקילות, שמגדיר חלוקה של השלמים הגאוסיים למחלקות שקילות, אשר נקראות מחלקות קונגרואנציה או מחלקות שאריות. מחלקת שאריות של שלם גאוסי
a היא הקבוצה
של כל השלמים הגאוסיים הקונגרואנטיים ל-a ביחס ל-z0.
חיבור וכפל עבור קונגרואנציות ביחס לשלמים גאוסיים נעשים בדומה לקונגרואנציות בשלמים ממשיים. פירוש הדבר שאם a1 ≡ b1 (mod z0) ו-a2 ≡ b2 (mod z0) אז a1 + a2 ≡ b1 + b2 (mod z0) ו-a1a2 ≡ b1b2 (mod z0).
קונגרואנציות ומחלקות שאריות > דוגמאות

ישנן בדיוק שתי מחלקות שארית עבור המודולוס 1 + i, שהן : {\bar {0}}=\left\{0,\pm 2,\pm 4,...,\pm 1\pm i,\pm 3\pm i,...\right\} (כפולות שלמות של 1+i) ו- {\bar {1}}=\left\{\pm 1,\pm 3,\pm 5...,\pm i,\pm 2\pm i,...\right\}, אשר יוצרות תבנית של לוח שחמט במישור המרוכב. שתי מחלקות השקילות יוצרות חוג עם שני איברים, שהוא למעשה שדה, השדה היחיד (עד כדי איזומורפיזם) בעל שני איברים, ולכן יכול להיות מזוהה עם השלמים מודולו 2. שתי מחלקות אלו יכולות להיחשב להכללה של החלוקה של השלמים הממשיים לזוגיים ואי-זוגיים, ולכן מאפשרות לדבר על שלמים גאוסיים זוגיים ואי-זוגיים.
בעבור המודולוס 2 ישנן ארבע מחלקות שקילות, היוצרות שאריות של  0,1,i,1+i. אלו יוצרות חוג עם ארבעה איברים, שבו 1=x = –x בעבור כל x. לפיכך החוג הזה אינו איזומורפי לחוג השלמים מודולו 4, חוג אחר עם ארבעה איברים.
בעבור המודולוס 2+2i ישנן שמונה מחלקות שקילות.
קונגרואנציות ומחלקות שאריות > תיאור גאומטרי של מחלקות השאריות

בהינתן מודולוס z0 לכל האיברים של אותה מחלקת שאריות יש אותה שארית בעבור חילוק אוקלידי ב-z0, ולכן גם שני איברים באותה מחלקת שקילות הם קונגרואנטיים מודולו z0. משום כך, ניתן לבנות סריג במישור המרוכב (ראו איור משמאל), אשר וקטור אחד בתא היסודי שלו הוא הווקטור המחבר את הראשית עם z0, והווקטור היוצר השני של התא היסודי ניצב לו ובאותו אורך (דהיינו סריג ריבועי). ההיגיון מאחורי הבנייה הזאת הוא שכפל של z0 בשלם ממשי מתורגם לתנועה בוקטור שבכיוון z0 ובקפיצות של אורך הווקטור, בעוד שכפל בשלם מדומה טהור יתורגם למעשה לתנועה בכיוון ניצב לו וגם כן בקפיצות של אורך הווקטור. לפי אותו ההיגיון מספר מחלקות השקילות שווה למספר נקודות הסריג בתא יחידה של הסריג, דהיינו הנורמה N(z0) = a2 + b2.
רקע היסטורי

חוג השלמים של גאוס הוצג על ידי קרל פרידריך גאוס במאמרו השני על הדדיות ממעלה רביעית (1832). משפט ההדדיות הריבועית (אשר הוא הצליח להוכיח אותו לראשונה ב-1796) מקשר בין הפתירות של הקונגרואנציה (x2 ≡ q (mod p לזו של הקונגרואנציה (x2 ≡ p (mod q. בדומה לכך, הדדיות ממעלה שלישית מקשרת בין הפתירות של (x3 ≡ q (mod p לזו של (x3 ≡ p (mod q, והדדיות דו-ריבועית (ממעלה רביעית) מספקת קשר בין (x4 ≡ q (mod p ל-(x4 ≡ p (mod q. גאוס גילה שחוק ההדדיות הדו-ריבועית והמשפטים המשלימים שלו מנוסחים בצורה בהירה יותר כטענות על "מספרים שלמים מרוכבים" (השלמים הגאוסיים) מאשר כטענות על שלמים רגילים.
בהערת שוליים למאמרו הוא מדגיש שהשלמים של אייזנשטיין הם התחום הטבעי לניסוח והוכחת תוצאות על הדדיות ממעלה שלישית, ומציין שהכללות דומות של השלמים הם התחומים המתאימים לחקר חוקי הדדיות גבוהים יותר.
המאמר הזה לא רק הציג את השלמים הגאוסיים והוכיח שהם תחום פריקות יחידה, אלא שהוא גם טבע כמה מונחים שנחשבים סטנדרטיים כיום בתורת המספרים האלגברית.
בעיות פתוחות

מרבית הבעיות הפתוחות על חוג זה קשורות להתפלגות של הראשוניים של גאוס במישור:
בעיית המעגל של גאוס לא דנה בשלמים הגאוסיים במובן הישיר, אלא מבקשת לדעת מה מספר נקודות הסריג בתוך מעגל ברדיוס נתון שמרכזו בראשית. זה שקול לקביעת מספר השלמים הגאוסיים עם נורמה הקטנה מערך נתון.
על הציר הממשי והמדומה ישנם אינסוף ראשוניים גאוסיים (למשל ...,3,7,11,19). האם ישנם קווים ישרים אחרים המכילים אינסוף ראשוניים גאוסיים עליהם? בפרט, האם ישנם אינסוף ראשוניים גאוסיים מהצורה  1+ki?
האם אפשר לצעוד אל האינסוף תוך שימוש בראשוניים הגאוסיים כתחנות עצירה בעזרת צעדים באורך חסום? עבור ראשוניים רגילים (ממשיים) זה אינו אפשרי כי ניתן למצוא מרווחים גדולים באופן שרירותי בין ראשוני לראשוני. בעיה זו ידועה בשם בעיית התעלה הגאוסית (Gaussian moat problem); היא הוצעה ב-1962 בידי Basil Gordon ועודנה פתוחה.
ראו גם

חוג השלמים של אייזנשטיין
הנציגים המינימליים של כל 13 מחלקות השאריות של המודולוס z0=3 + 2i מסומנים באיור בנקודות כחולות, הממלאות את הריבוע Q00 (מסומן ברקע ירוק). מחלקת שארית אחת, המיוצגת על ידי : z=2-4i\equiv -i{\pmod {z_{0}}}, מסומנת באיור בעזרת נקודות כתומות (בעבור נציגים לא מינימליים) ונקודה צהובה (עבור הנציג המינימלי).
התפלגות הראשוניים הגאוסיים הקטנים במישור המרוכב.
יוסוף בראסי

יוסוף בראסי (בטורקית: Yusuf Barası; נולד ב-31 במרץ 2003) הוא כדורגלן טורקי-הולנדי המשחק בעמדת החלוץ באלקמאר.
קריירה

בראסי נולד באלקמאר להורים ממוצא טורקי. התחיל את הקריירה שלו בקבוצת הילדים של קולפינג בויס ובגיל 11 הצטרף לאלקמאר. בשנת 2020 הצטרף לצעירי אלקמאר. ב-2 בדצמבר 2021 ערך את הופעת הבכורה שלו בקבוצה הבוגרת בניצחון 1-2 נגד פורטונה סיטארד.
ב-26 באוגוסט 2023 חתם באדנה דמירספור.
בראסי שיחק בנבחרות הנוער של הולנד, אולם כאשר סיים את גיל הנוער החליט לייצג את טורקיה.